**Prejemniki priznanj po kategorijah**

* **športni dosežki otrok in mladine v zavodih s področja vzgoje in izobraževanja:**
* **dečki in deklice do 15 let – enotna kategorija**

***\* Matevž Planko***

Dosežki sami po sebi veliko povedo o njem. Osnovno šolo Frana Albrehta je zastopal na 17. Ljubljanskem maratonu za osnovne šole, državnem šolskem prvenstvu v akvatlonu, prvenstvu Slovenije v krosu za osnovne šole, prvenstvu Slovenije v gorskem teku in v finalu posamičnega prvenstva osnovnih šol v atletiki - tek na 1000 m. Vsa našteta tekmovanja je končal na 1. mestu. Kot član triatlonskega kluba Trisport pa je osvojil naslov državnega prvaka v triatlonu in nastopil na Evropskem prvenstvu za mlajše mladince kot član državne reprezentance.

**– mladinci in mladinke do 19 let – enotna kategorija**

***\* Martin Špendl***

Martin Špendl je dijak Gimnazije in srednje šole Rudolfa Maistra iz Kamnika. Na srednješolskem državnem prvenstvu v Vodicah v orientacijskem teku je Martin osvojil prvo mesto.

***\* Veronika Burger***

Veronika Burger je dijakinja Gimnazije in srednje šole Rudolfa Maistra iz Kamnika. Na srednješolskem državnem prvenstvu v Vodicah v orientacijskem teku je Veronika osvojila drugo mesto.

**– mladinci/mladinke – ekipno**

***\* Dekleta Gimnazije in srednje šole Rudolfa Maistra – odbojka na mivki***

Dijakinje Gimnazije in srednje šole Rudolfa Maistra Kamnik so v preteklosti že osvojile naslov državnih prvakinj v odbojki na mivki, v letu 2013 pa so odbojkarice osvojile drugo mesto na Državnem prvenstvu v Novem mestu. Ekipo so sestavljale: Eva Mori, Sanja Manojlović, Sara Petek, Hana Mavrič, Tina Bunderšek in Patricija Poravne Černe.

***\* Dekleta Gimnazije in srednje šole Rudolfa Maistra – Ulični tek***

Dijakinje Gimnazije in srednje šole Rudolfa Maistra iz Kamnika so na 18. Ljubljanskem maratonu, ki je štel tudi za Državno prvenstvo v uličnem teku osvojile drugo mesto. Za ekipo so nastopale: Lucija Pevec, Karmen Orehek, Petra Rebernik in Maja Šlebir.

***\* Fantje Gimnazije in srednje šole Rudolfa Maistra – Ulični tek***

Dijaki Gimnazije in srednje šole Rudolfa Maistra iz Kamnika so na 18. Ljubljanskem maratonu, ki je štel tudi za Državno prvenstvo v uličnem teku osvojili prvo mesto. Za ekipo so nastopali: Matevž Planko, Klemen Bojanc, Simon Štebe in Jan Lipovšek.

* **športni dosežki otrok, mladine in odraslih v športnih društvih**
* **dečki in deklice do 15 let – enotna kategorija**

***\* Jan Škrjanc***

Jan je v letu 2013 osvojil naslov državnega prvaka med starejšimi dečki tako v duatlonu kot tudi v triatlonu. Je eden najperspektivnejših triatloncev svoje generacije v Sloveniji.

***\* Ana Milović***

V kategoriji deklice je trikrat dosegla naziv državne prvakinje v gorskih tekih, tekla je tudi v ekipi na državnem prvenstvu za štafete v gorskih tekih, ki je osvojila 2. mesto. V Pokalu Slovenije v gorskih tekih je v kategoriji deklice v skupnem končnem seštevku dosegla 1. mesto.

***\* Tjaša Čirovič***

Tekla je v kategoriji mlajše deklice in bila dvakrat državna prvakinja v gorskem teku na Grintovec in v Gorah nad Idrijo, bila je tudi članica ekipe, ki je na državnem prvenstvu za štafete v gorskih tekih dosegla 2. mesto. V Pokalu Slovenije v gorskih tekih je bila v skupni razvrstitvi na odličnem 1. mestu med mlajšimi deklicami.

***\* Aljaž Resnik***

V njegovi zadnji tekmovalni sezoni v kategoriji cicibanov je dosegel skupno zmago na Zahodni ligi in skupno zmago v težavnostnem plezanju Državnega prvenstva in tako postal državni prvak. Prav tako se je uspešno pomeril s konkurenco iz tujine, saj je na med regijskem tekmovanju dosegel enkrat 2. mesto in dvakrat po 3. mesto v težavnostnem plezanju.

***\* Žiga Ravnikar***

­­­­­­­­­­Žiga je v letu 2013 osvojil

1. mesto, Državno prvenstvo – 900 krogov

2. mesto, Državno prvenstvo v dvorani

***\* Neli Crnkovič***

V letu 2013 je na Državnem prvenstvu v Modernih tekmovalnih plesih v Šenčurju osvojila kar 5 zlatih medalj v kategorijah show solo deklice, show pari otroci, show male skupine, show formacije in step formacije. Vrhunski rezultati doma so ji prinesli uvrstitev v reprezentanco Plesne zveze Slovenije in udeležbo na Svetovnem prvenstvu v showu v Riesi v Nemčiji, kjer je osvojila srebrno medaljo v kategoriji show pari otroci, 6. mesto z malo skupino in 7. mesto kot solistka.

***\* Žan Pahor***

Žan Pahor je v letu 2013 že drugo leto zapored osvojil naslov državnega prvaka in postal skupni zmagovalec slovenskega pokala v gorsko kolesarski disciplini kros. Na mednarodnih tekmovanjih v Avstriji, Italiji in na Hrvaškem pa se je vedno uvrstil med najboljše tri tekmovalce v svoji kategoriji.

* **dečki/deklice – ekipno**

***\* mini deklice Calcit Volleyball***

Najmlajše kamniške odbojkarice, ki nastopajo v mini odbojki, so lani navduševale s svojimi predstavami v državnem prvenstvu. Pod vodstvom Žive Cof so iz turnirja na turnir igrale bolje ter se uvrstile na zaključnega, ki je v Kopru odločal o naslovu državnih prvakinj. Z borbeno in srčno igro so se uvrstile v finale, kjer pa so morale priznati premoč ekipe Ankarana. Za ekipo Calcita so nastopale: Meta Ahačič, Dora Belavič, Nastja Bizjak, Tjaša Briški, Neža Grošelj, Eva Seretin, Nina Šmidovnik, Zala Špoljarič, Eva Suhadolčan in Tina Topič.

**– kadeti in kadetinje do 17 let – enotna kategorija**

***\* Liza Uršič***

Kot članica državne reprezentance je na ekipnem evropskem prvenstvu mlajših mladink zasedla 6. mesto skupaj s sestro Kristino in Evo Skaza iz Maribora. Na državnem prvenstvu za mlajše mladinke v triatlonu je zasedla 2. mesto.

***\* Kristina Uršič***

Sodi med najperspektivnejše triatlonke v Sloveniji. Kot članica državne reprezentance je na ekipnem evropskem prvenstvu mlajših mladink zasedla 6. mesto skupaj s sestro Lizo in Evo Skaza iz Maribora. Na državnem prvenstvu za mlajše mladinke v triatlonu je zasedla 1. mesto. Letos se bo borila za nastop na mladinskih olimpijskih igrah na Kitajskem.

***\* Gašper Štrajhar***

Je član slovenske mladinske reprezentance, v letu 2013 pa je osvojil:

1. mesto, Državno prvenstvo – dvorana – kadeti

1. mesto, Državno prvenstvo – 900 krogov - kadeti

3. mesto- ekipno- evropsko dvoransko prvenstvo

Na ločeni tekmi se je na Svetovnem mladinskem prvenstvu (Kitajska) uvrstil med 16 najboljših in s tem dosegel kvoto za nastop Slovenije na Mladinskih olimpijskih igrah 2014.

***\* Luka Gjurin***

Je član slovenske mladinske selekcije, v letu 2013 pa je dosegel:

1. mesto, Državno prvenstvo – zunanje – kadeti

3. mesto, Državno prvenstvo – 900 krogov - kadeti

***\* Jaka Podjed***

V letu 2013 je na državnih prvenstvih v kategoriji kadetov pridno nabiral kolajne v šprinterskih disciplinah:

* Zimsko združeno prvenstvo Slovenije: 3. mesto na 50 metrov prsno
* Letnem državnem prvenstvu za člane, mladince in kadete: 3. mestona 50 metrov prsno
* Letnem državnem prvenstvu za člane, mladince in kadete: 2. Mesto na 50 metrov prosto

***\* Lana Ščuka***

Lana Ščuka je bila v leti 2013 članica slovenske kadetske reprezentance, ki je na kadetskem Evropskem prvenstvu v Srbiji in Črni gori osvojila peto mesto in se kot prva ženska ekipa v zgodovini slovenske odbojke uvrstila na Svetovno prvenstvo. Na Tajskem so bile slovenske kadetinje trinajste. Dva tedna pred tem prvenstvom pa so na Evropskih olimpijskih igrah mladih v Utrechtu osvojile prvo mesto in to v konkurenci najboljših evropskih reprezentanc. Lana je bila decembra tudi v članski ekipi Calcit Volleyballa, ki je ubranila slovenski pokalni naslov in bila izbrana za najboljšo igralko turnirja

***\* Patricija Crnkovič***

Leto 2013 je bilo njeno prvo leto v članski kategoriji, ki ga je obeležila z vrhunskimi rezultati v različnih zvrsteh. Štiri zlate medalje in ena srebrna na Državnem prvenstvu so bile uvod v odlično serijo medalj na mednarodnih tekmovanjih. Kar 6 zlatih, 2 srebrni in 2 bronasti medalji je prinesla z Evropskih in Svetovnih prvenstev v modernu, jazzu in showu. Patricija je bila v letu 2013 tudi slovenska predstavnica na Evrovizijskem tekmovanju mladih plesalcev v Gdansku, kjer je več kot odlično zastopala sebe in slovenski ples.

* **mladinci in mladinke do 19 let – enotna kategorija**

***\* Anže Božič***

Anže je bil je reprezentant Slovenije v mladinski ekipi na evropskem prvenstvu v Bolgariji, kjer so mladinci osvojili odlično 6. mesto. Tekel pa je tudi kot član mladinske reprezentance na svetovnem prvenstvu v gorskih tekih na Poljskem , kjer je zasedel 36. mesto. Na državnem prvenstvu na Ratitovec je dosegel 2. mesto.

***\* Peter Jantol***

Peter je že v letu 2012 še kot kadet in sedaj še kot mladinec začel tekmovati  v prvi ekipi Kegljaškega kluba Kamnik v 1. državni ligi. Hkrati pa niza uspehe tudi med svojimi vrstniki. Tako je zasedel na državnih prvenstvih v letu 2013 2. mesto v Sprintu, 3. mesto v Tandemu dvojice in 3. mesto z ekipo.

***\* Klemen Štrajhar***

Je član slovenske mladinske reprezentance v letu 2013 pa je nanizal:

3. mesto- ekipno- evropsko dvoransko prvenstvo

2. mesto, Državno prvenstvo – dvorana – mladinci

2. mesto, Državno prvenstvo – zunanje – mladinci

2. mesto, Državno prvenstvo – 900 krogov – mladinci

***\* Rožle Repič***

V letu 2013 je osvojil 3. mesto na državnem prvenstvu z zračno pištolo, 2. mesto na državnem prvenstvu z malokalibrsko pištolo in 7. mesto na mednarodni tekmi v Trzinu.

***\* Gregor Kranjc***

V letu 2013 je osvojil tako naslov državnega prvaka kot tudi pokalnega zmagovalca med starejšimi mladinci v olimpijski disciplini kros. Na državnem prvenstvu v disciplini vzpon in maraton pa je za svojim klubskim kolegom končal na drugem mestu. Na dirkah svetovnega pokala je po enkrat osvojil 13. in 20. mesto ter  dvakrat 14 mesto.

***\* Peter Zupančič***

Osvojil je drugo mesto v skupnem seštevku slovenskega pokala in na državnem prvenstvu v krosu. Najboljša rezultata pa je dosegel z osvojenima naslovoma državnega prvaka v disciplini maraton in vzpon ~~osvojil~~ ob koncu sezone.

* **mladinci/mladinke – ekipno**

***\* Calcit Volleyball Kamnik - fantje***

Z drugim mestom v mladinski konkurenci so se v minuli sezoni izkazali tudi odbojkarji Calcit Volleyballa. Pod vodstvom trenerja Gregorja Hribarja so se uvrstili na zaključni turnir najboljših štirih mladinskih ekip v Sloveniji, ki je bil v Mariboru. V polfinalu so Kamničani premagali domačine turnirja, v finalu pa so žal, po hudem boju, morali priznati premoč ekipi iz Žužemberka. Ekipo so sestavljali: Tim Bartolj,Grega Globevnik, Metod Golob, Anže Hribar, Urban Hribar, Gašper Hribar, Jernej Jurič, Rok Kočevar, Lenart-Pino Lah, Luka Lazar, Peter Lombergar, Nejc Močnik, Anže Muršak , Tonček Štern in Žiga Štern.

***\* Vaterpolsko društvo Kamnik - fantje***

V letu 2013 je ekipa mladincev vaterpolskega društva kamnik osvojila drugo mesto v državnem prvenstvu in naslov pokalnega prvaka Slovenije. v ekipi so bili člani mladinske in kadetske reprezentance: Gašper Žurbi, Sebastijan  Novak, Nik Nikolič, Martin Stele, Jaka Zorman, Robin Pantič, Nikola Peruničič, Urban Benkovič, Tadej Debevec, Žan Komatar, Tim Ostrež in Blaž Briški.

* **člani in članice nad 20 let – enotna kategorija**

***\* Jerca Primc***

Najpomembnejši dosežek je zmaga na odprtem mednarodnem francoskem prvenstvu Internationaux de France 2013, kjer je kot prva nefrancozinja v zgodovini tega tekmovanja stala na najvišji stopnički. Zmagala je na vseh domačih tekmah, s svojo ekipo pa je dosegla tudi 2. mesto na odprtem ekipnem prvenstvu TitisParisiens 2013.

Nagrado bo v imenu športnice prevzel Jerčin brat in sotekmovalec Primož Spruk.

***\* Mitja Kosovelj***

Je svetovni prvak v gorskem maratonu, ki se je odvijal na Poljskem, reprezentant Slovenije na evropskem in svetovnem prvenstvu v gorskih tekih. S svojimi dosežki (Gore nad Idrijo – tek gor/dol – 1. mesto; 2. mesto pa na državnem prvenstvu v polmaratonu v Radencih in tudi na maratonu v Trstu, Pokal Slovenije v gorskih tekih – člani – skupno) je trikrat dosegel kategorizacijo športnik državnega razreda, kot svetovni prvak v gorskem maratonu na Poljskem pa še kategorizacijo svetovnega razreda.

***\* Jaka Komočar***

Je član slovenske članske reprezentance. V letu 2013 pa je dosegel:

33. mesto- člansko svetovno prvenstvo

1. mesto, Državno prvenstvo – dvorana – člani

1. mesto, Državno prvenstvo – zunanje – člani

1. mesto, Državno prvenstvo – 900 krogov - člani

***\* Luka Komatar***

Kamničan ki trenutno igra za kranjski AVK Triglav, je v letu 2013 osvojil naslov državnega in pokalnega prvaka Slovenije, igral v jadranski ligi in je član vaterpolske reprezentance Slovenije

***\* Rok Korošec***

Vrhunec je na gorsko kolesarskih dirkah dosegel prav v letu 2013, ko je osvojil naslov Absolutnega državnega prvaka in pokalnega zmagovalca v olimpijskem krosu. Poleg teh dveh naslovov je med mlajšimi člani osvojil še lovoriko državnega prvaka v disciplini maraton in vzpon.

***\* Damjan Hafnar***

V letu 2013 je z ekipo Kegljaškega kluba Kamnik zasedel drugo mesto na ligaškem DP. Na DP kombinacija je zasedel 1. mesto in 2. mesto na DP posamezno.

***\* Mirjan Mlinarič***

Mirjan Mlinarič je že vrsto let član kegljaškega kluba Kamnik. V letu 2013 je na državnem prvenstvu v sprintu v Kranju dosegel 3. Mesto.

***\* Slobodan Vuk***

je standardni član prve ekipe Nogometnega kluba Domžale. Je prvi napadalec ekipe in v lanskem letu je bil celo 3. strelec 1. SNL. Ekipno so zasedli 3. mesto v državnem tekmovanju. Z ekipo je nastopal tudi v kvalifikacijah za Ligo Europa.

* **člani/članice – ekipno**

***\* Člani Kegljaškega kluba Kamnik***

V tekmovalni sezoni 2012-13 so zasedli 2. mesto. Za ekipo so pod vodstvom trenerja Francija Spruka nastopali Zdravko Štrukelj, Franci Grubar, Aleš Prosen, Marko Oman, Klemen Mahkovic, Peter Jantol, Franci Kozjek, Gašper Burkeljca, Damjan Hafnar in Zoran Ilnikar. V jesenskem delu DP 2013/14 pa je Kegljaški klub Calcit Kamnik brez poraza in najresnejši kandidat za prvaka. Kegljaški klub Kamnik je v moški konkurenci v letu 2013 po posebnem točkovanju Kegljaške zveze Slovenije tudi postal najboljši klub v Sloveniji.

***\* Člani Calcit Volleyball Kamnik***

Odbojkarji Calcit Volleyballa imajo za sabo še eno uspešno leto, kajti v domačem prvenstvu so se še drugič zapored uvrstili v finale končnice državnega prvenstva. Na drugi finalni tekmi so celo premagali ACH Volley, ki je na koncu vendarle slavil s 3:1 v zmagah. Uspešni so bili tudi v pokalnem tekmovanju, kjer so se prebili do polfinala, v evropskem pokalu CEV pa so jih v osmini finala zaustavili šele odbojkarji Posojilnice Doba. V svoji do zdaj edini sezoni v srednjeevropski ligi so kot debitanti tekmovanje končali na šestem mestu. Zelo dobro so igrali tudi v letošnji sezoni, saj so v pokalu Slovenije v polfinalu presenetili ACH Volley, vendar so v finalu morali priznati premoč Salonita. Navdušili so tudi v pokalu Challenge, kjer so šele v četrtfinalu morali priznati premoč italijanskega A-1 ligaša iz Latine. Pod vodstvom Marka Brumna za Calcitovce nastopajo: Žiga Štern, Tonček Štern, Danijel Pokeršnik, Domen Kotnik, Tine Kvas, Martin Hrast, Klemen Hribar, Aleksander Ribič, Jernej Stavbar, Boris Brus, Žan Novljan, Jure Lakner in Andrej Štembergar Zupan.

* **veterani in veteranke nad 45 let – enotna kategorija**

***\* Miro Kregar***

Miro je novembra na Havajih postal svetovni prvak v Ultraman triatlonu. Gre za 3-dnevno tekmovanje, ki obsega 10km plavanja, 450km kolesarjenja in 84 km teka. Je seveda najboljši med veterani v Sloveniji. S svojim športnim udejstvovanje, delom športnega funkcionarja in športnim načinom življenja je za zgled mnogim mladim kamniškim triatloncem in ostalim športnikom.

***\* Urška Trobec***

Tekla je v kategoriji mlajših veterank in dosegla 2. mesto na državnem prvenstvu za veterane na Osolniku in kot članica ekipe tudi na državnem prvenstvu za štafete v gorskih tekih v Socki, na državnem prvenstvu v gorskem maratonu pa je bila tretja. V Pokalu Slovenije v gorskih tekih je bila v skupnem seštevku na odličnem 1. mestu. Urška pa je tekla tudi na veteranskem svetovnem prvenstvu na Češkem in osvojila 6. mesto, v svetovnem pokalu v gorskem teku je bila v končni razvrstitvi deveta.

***\* Franci Teraž***

Franci je dosegal odlične uvrstitve v kategoriji starejši veterani. Na državnem prvenstvu v gorskem teku za veterane na Osolniku je dosegel naziv državnega prvaka, tekel pa je tudi v ekipi, ki je na državnem prvenstvu za štafete v gorskih tekih dosegla 3. mesto. V Pokalu Slovenije v gorskih tekih je v skupnem seštevku v kategoriji starejši veterani dosegel 1. Mesto. Tekel je tudi na veteranskem svetovnem prvenstvu na Češkem, kjer je bil odlični šesti.

***\* Iztok Kuret***

član Kolesarskega društva Alpe, je v sezoni 2013 v pokalu Slovenije za rekreativne kolesarje (amaterje) s konstantno formo nanizal vrsto odlični rezultatov in dokazal, da gre za celovitega kolesarja. 2. mesto je osvojil na državnem prvenstvu v vožnji na čas (kronometru), 3. mesto na državnem prvenstvu v vzponih. V skupnem seštevku posameznih kategorij je osvojil 2. mesto v vožnji na čas, 2. mesto v cestnih dirkah in 3. mesto v vzponih, kar ga je ob koncu sezone uvrstilo na odlično 2. mesto v skupnem seštevku pokala Slovenije med amaterji v kategoriji master D.